jokes за Коняк
Лондонска вечер, клуб на джентълмени. Членовете на клуба тихо беседват, бавно пийвайки коняк и пушейки пури. В един момент влиза скромно облечен младеж, държащ в ръцете си пушка с оптичен мерник. Публиката се оживява.
- Млади човече, кой сте вие?
- Сър, аз съм снайперист.
- Снайперист?! - интересува се един. 
- Ще ми позволите ли да погледна през мерника ви? Точно отсреща е жилището ми.
- Да сър, никакъв проблем!
Мъжът взима пушката и поглеждайки през мерника започва да шари по прозорците на жилището си:
- Такааа, ето я дневната... детската... моя кабинет... спалнята... Кой е този, по дяволите?! Някой ч*ка жена ми в спалнята!!! - обръща се към снайпериста. 
- Приемате ли поръчки в момента?
- Да, сър!
- А какви са ви цените?
- 1000 паунда на изстрел, сър!
- Добре, давам ви поръчка за два изстрела, веднага - първият в главата на жена ми, а втория между краката на този негодник!
- Много добре, сър!
Снайперистът застава на прозореца и се прицелва. Минава минута, втора, пета - няма изстрел.
- Защо не стреляте?!
- Сър, опитвам се да ви спестя 1000 паунда...